Για την **ανάρτηση των προσκλήσεων υποβολής προσφορών** στο ΚΗΜΔΗΣ ακολουθούνται τα παρακάτω βήματα:

1. Σύνδεση στο ΚΗΜΔΗΣ με την χρήση όνομα χρήστη και κωδικού πρόσβασης
2. Επιλογή της καρτέλας **«Προκηρύξεις / Διακηρύξεις»**
3. Επιλογή **«Νέα Προκήρυξη – Διακήρυξη»**
4. Σε περίπτωση που ο Προϋπολογισμός της πρόσκλησης υπερβαίνει τα 2.500€ χωρίς ΦΠΑ, στο πεδίο «Επιλογή Εγκεκριμένων Αιτημάτων / Εγκεκριμένα Αιτήματα» **συμπληρώνουμε τον ΑΔΑΜ της έγκρισης πίστωσης του αιτήματος** για το οποίο θα αναρτηθεί η πρόσκληση υποβολής προσφορών. Σε αντίθετη περίπτωση αφήνουμε το πεδίο αυτό κενό
5. Επιλέγουμε το κουμπί επόμενο
6. Στην φόρμα καταχώρησης συμπληρώνουμε τα πεδία οπού υπάρχει κόκκινος αστερίσκος ως εξής:

* **Τίτλος:** *Συμπληρώνεται συνοπτικός τίτλος της πρόσκλησης*
* **Η/νία Υπογραφής:** *Συμπληρώνεται η ημερομηνία υπογραφής της πρόσκλησης*
* **Καταληκτική ημερομηνία υποβολής προσφορών:** *Συμπληρώνεται η καταληκτική ημερομηνία υποβολής προσφορών*
* **Αριθμός Πρωτοκόλλου :** *Συμπληρώνεται ο αριθμός πρωτοκόλλου (αν δεν υπάρχει βάζουμε έναν αύξοντα αριθμό πρόσκλησης πχ 001)*
* **Τύπος δημοσίευσης:** *Επιλέγεται «Πρόσκληση»*
* **Γεωγραφική Περιοχή Φορέα (NUTS):** *Επιλέγεται «Θεσσαλονίκη»*
* **Είδος σύμβασης:** *Επιλέγεται προμήθειες ή υπηρεσίες ανάλογά με το αίτημα*
* **Είδος διαδικασίας:** Επιλέγεται «Ανταγωνιστική διαδικασία με διαπραγμάτευση (αρ. 26.2.α-β/Βιβλίο Ι)»
* **Νομικό πλαίσιο:** Επιλέγεται «Διαδικασίες του Βιβλίου I του ν. 4412/16 κάτω των ορίων ΕΕ» όταν το ποσό είναι κάτω των 140.000€ ενώ αν είναι μεγαλύτερο επιλέγεται «Διαδικασίες του Βιβλίου I του ν. 4412/16 άνω των ορίων ΕΕ»
* **Οργανωτική μονάδα:** *Επιλέγεται η μονάδα που αναρτά την πρόσκληση και υπέβαλε το πρωτογενές αίτημα (πχ Τμήμα Βιολογίας)*
* **Υπογράφων/ουσα:** *Επιλέγεται ο υπογράφων / ουσα της πρόσκλησης*
* **Χρηματοδοτήσεις:** *Επιλέγεται*η χρηματοδότηση και ο σχετικός ΚΑΕ (πχ Τακτικός προϋπολογισμός και ΚΑΕ: 4121)
* **Πεδία που αφορούν την ενότητα Στοιχεία Αντικειμένου:** *Συμπληρώνουμε όσα από τα πεδία είναι κενά*
* **Σχετικό αρχείο :** *Επιλέγουμε προσθήκη προσθέτουμε το ηλεκτρονικό αρχείο της πρόσκλησης υποβολής προσφορών σε μορφή pdf.*
* **Καταχώρηση:** *Επιλέγουμε «Καταχώριση» στο πορτοκαλί πλαίσιο πάνω δεξιά*

1. Η ανάρτηση έγινε και το σύστημα μας δίνει τον αριθμό ΑΔΑΜ σε μορφή 21PROC………….
2. Μπορούμε να κάνουμε αναζήτηση με τον αριθμό ΑΔΑΜ και να κατεβάσουμε την αναρτημένη μορφή της πρόσκλησης